CELEX: 62014TA0014
Language: sk
Date: 2017-02-17 00:00:00
Title: Spojené veci T-14/14 a T-87/14: Rozsudok Všeobecného súdu zo 17. februára 2017 – Islamic Republic of Iran Shipping Lines a i./Rada („Spoločná zahraničná a bezpečnostná politika — Reštriktívne opatrenia prijaté voči Iránu s cieľom zabrániť šíreniu jadrových zbraní — Zmrazenie finančných prostriedkov — Námietka nezákonnosti — Právny základ — Zneužitie právomoci — Právo na obhajobu — Legitímna dôvera — Právna istota — Ne bis in idem — Právna sila rozhodnutej veci — Proporcionalita — Zjavne nesprávne posúdenie — Základné práva“)

3.4.2017   
            
            
               SK
            
            
               Úradný vestník Európskej únie
            
            
               C 104/39
            
         Rozsudok Všeobecného súdu zo 17. februára 2017 – Islamic Republic of Iran Shipping Lines a i./Rada
   (Spojené veci T-14/14 a T-87/14) (1)
   
   ((„Spoločná zahraničná a bezpečnostná politika - Reštriktívne opatrenia prijaté voči Iránu s cieľom zabrániť šíreniu jadrových zbraní - Zmrazenie finančných prostriedkov - Námietka nezákonnosti - Právny základ - Zneužitie právomoci - Právo na obhajobu - Legitímna dôvera - Právna istota - Ne bis in idem - Právna sila rozhodnutej veci - Proporcionalita - Zjavne nesprávne posúdenie - Základné práva“))
   (2017/C 104/54)
   Jazyk konania: angličtina
   
      Účastníci konania
   
   
      Žalobkyňa: Islamic Republic of Iran Shipping Lines (Teherán, Irán) a desať ďalších žalobkýň (v zastúpení: F. Randolph, QC, P. Pantelis, solicitor, M. Lester, barrister a M. Taher, solicitor)
   
      Žalovaná: Rada Európskej únie (v zastúpení: M. Bishop a V. Piessevaux, splnomocnení zástupcovia)
   
      Vedľajší účastník, ktorý v konaní podporuje žalovanú vo veci T-87/14: Európska komisia (v zastúpení: D. Gauci a T. Scharf, splnomocnení zástupcovia)
   
      Predmet veci
   
   Vo veci T-14/14 žaloba podľa článku 263 ZFEÚ o neplatnosť rozhodnutia Rady 2013/497/SZBP z 10. októbra 2013, ktorým sa mení rozhodnutie 2010/413/SZBP o reštriktívnych opatreniach voči Iránu (Ú. v. EÚ L 272, 2013, s. 46), a nariadenia Rady (EÚ) č. 971/2013 z 10. októbra 2013, ktorým sa mení nariadenie (EÚ) č. 267/2012 o reštriktívnych opatreniach voči Iránu (Ú. v. EÚ L 272, 2013, s. 1) v rozsahu, v akom sa tieto akty týkajú žalobkýň, a vo veci T-87/14 na jednej strane návrh podľa článku 277 ZFEÚ na vyhlásenie neuplatniteľnosti rozhodnutia 2013/497 a nariadenia č. 971/2013 a na druhej strane návrh podľa článku 263 ZFEÚ na zrušenie rozhodnutia Rady 2013/685/SZBP z 26. novembra 2013, ktorým sa mení rozhodnutie 2010/413/SZBP o reštriktívnych opatreniach voči Iránu (Ú. v. EÚ L 316, 2013, s. 46), a vykonávacieho nariadenia Rady (EÚ) č. 1203/2013 z 26. novembra 2013, ktorým sa vykonáva nariadenie (EÚ) č. 267/2012 o reštriktívnych opatreniach voči Iránu (Ú. v. EÚ L 316, 2013, s. 1) v rozsahu, v akom sa tieto akty týkajú žalobkýň
   
      Výrok rozsudku
   
   
               1.
            
            
               Žaloby sa zamietajú.
            
         
               2.
            
            
               Islamic Republic of Iran Shipping Lines a ostatné žalobkyne, ktorých mená sú uvedené v prílohe, znášajú svoje vlastné trovy konania a sú povinné nahradiť trovy konania vynaložené Radou Európskej únie.
            
         
               3.
            
            
               Európska komisia znáša svoje vlastné trovy konania.
            
         
      (1)  Ú. v. EÚ C 71, 8.3.2014.